ການຕັ້ງຖານທັບ ຂອງຣັດເຊຍ ຢູ່ເມືອງທ່າຊູດານ ສາມາດສ້າງຄວາມສັບສົນ ໃຫ້ແກ່ຄວາມສຳພັນ ລະຫວ່າງສະຫະລັດ ກັບຊູດານ ໄດ້ຫຼືບໍ່
ເວລານີ້ ຊູດານມີລັດຖະບານຮ່ວມ ລະຫວ່າງທະຫານ ກັບພົນລະເຮືອນ ທີ່ໄດ້ເຂົ້າຍຶດອຳນາດ ໃນເດືອນສິງຫາ ປີ 2019.
ຣັດເຊຍ ກ່າວວ່າ ຕົນໄດ້ບັນລຸຂໍ້ຕົກລົງກັບປະເທດຊູດານ ເພື່ອສ້າງຖານທັບເຮືອ ຢູ່ແຄມຝັ່ງທະເລແດງ ຂອງຊູດານ ຊຶ່ງຈະເປັນຖານທັບທະຫານແຫ່ງທຳອິດຂອງມົສກູຢູ່ໃນທະວີບອາຟຣິກາ ພວກນັກວິເຄາະເຊື່ອວ່າ ຂໍ້ຕົກລົງດັ່ງກ່າວອາດຈະສ້າງຄວາມສັບສົນໃຫ້ແກ່ຄວາມພະຍາຍາມຂອງຊູດານເພື່ອປັບ ປຸງຄວາມສຳພັນກັບສະຫະລັດ Naba Mobiedeen ມີລາຍງານຈາກນະຄອນຫຼວງຄາທູມ ດັ່ງໄພສານຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ອີງຕາມຖະແຫຼງການຂອງຝ່າຍຣັດເຊຍແລ້ວ ຊູດານໄດ້ຕົກລົງທີ່ຈະໃຫ້ມົສກູສ້າງຖານທັບເຮືອ ທີ່ສາມາດຕໍ່ອາຍຸໄດ້ຕື່ມ ເປັນເວລາ 25 ປີ ຢູ່ທາງເໜືອທ່າກຳປັ່ນຊູດານ ໃນທະເລແດງ ປະທານາທິບໍດີຣັດເຊຍ ທ່ານວລາດີເມຍ ປູຕິນ ກ່າວວ່າ ທ່ານໄດ້ສັ່ງໃຫ້ລັດຖະມົນຕີກະຊວງປ້ອງກັນປະເທດຂອງທ່ານ ເປັນຜູ້ລົງນາມໃນຂໍ້ຕົກລົງສະບັບນີ້ ຣັດເຊຍໄດ້ບັນລຸຂໍ້ຕົກລົງດັ່ງກ່າວໃນປີ 2017 ກັບລັດຖະບານຊູດານ ພາຍໃຕ້ການນຳພາ ຂອງປະທານາທິບໍດີໂອມາ ອາລ-ບາເຊຍ ທີ່ຖືກໂຄ່ນລົ້ມໄປແລ້ວນັ້ນ ເຈົ້າໜ້າທີ່ທ່ານນຶ່ງຂອງລັດຖະບານຊຸດປັດຈຸບັນ ໃຫ້ການຢືນຢັນກ່ຽວກັບຂໍ້ຕົກລົງດັ່ງກ່າວກັບວີໂອເອ ແຕ່ໃນທາງເປີດເຜີຍແລ້ວເຈົ້າໜ້າທີ່ບໍ່ໄດ້ເວົ້າຫຍັງເລີຍກ່ຽວກັບການປະກາດຂອງຣັດເຊຍ ນັກວິເຄາະໄມດີ ການາບ (Maidi Kanab) ໃຫ້ການອະທິບາຍເຖິງຄວາມສໍາຄັນກ່ຽວກັບຖານທັບທີ່ມີການສະເໜີດັ່ງກ່າວນີ້ວ່າ: ຖານທັບດັ່ງກ່າວ ຈະມີບ່ອນຈອດ ສຳລັບກຳປັ່ນ 4 ລຳ ຮວມທັງກຳປັ່ນພະລັງ ງານນິວເຄລຍ ພ້ອມທັງບ່ອນພັກຂອງທະຫານເຮືອ 300 ຄົນແລະພະນັກງານຂອງຖານທັບນຳດ້ວຍ ທ່ານຄາແມຣອນ ຮັດສັນ (Cameron Hudson) ເຈົ້າໜ້າທີ່ອະວຸໂສຂອງສູນກາງອາຟຣິກາ ໃນສະພາແອັດແລນຕິກ ຄິດວ່າ ສັນຍາສະບັບນີ້ອາດຈະບ່ອນທຳລາຍຄວາມສຳພັນລະຫວ່າງສະຫະລັດ ກັບປະເທດຊູດານ ທ່ານຮັດສັນ ໃຫ້ຄວາມເຫັນກ່ຽວກັບເລື້ອງນີ້ວ່າ: ທ່ານຮັດສັນ ຍັງໄດ້ກ່າວເຖິງຄວາມເປັນໄປໄດ້ທີ່ການປະກາດດັ່ງກ່າວອາດເປັນການໂຄສະນາຊວນເຊື່ອຂອງຣັດເຊຍ ທີ່ຊູດານມີຄວາມຢ້ານກົວ ທີ່ຈະໂຕ້ແຍ້ງ ຫຼືເວົ້າວ່າເປັນເລື້ອງທີ່ບໍ່ຈິງ ໃນເວລານີ້ ຊູດານມີລັດຖະບານຮ່ວມ ລະຫວ່າງທະຫານກັບພົນລະເຮືອນ ທີ່ໄດ້ເຂົ້າຍຶດອຳນາດໃນເດືອນສິງຫາ ປີ 2019 ລັດຖະບານຊຸດໃໝ່ນີ້ໄດ້ຍົກເລີກ ຫຼືບໍ່ກໍດັດແປງແກ້ໄຂຂໍ້ຕົກລົງບາງສະບັບທີ່ໄດ້ບັນລຸໂດຍອຳນາດການປົກຄອງບາເຊຍ ຮວມທັງສັນຍາກັບເທີກີ ກາຕ້າ ແລະສະຫະລັດອາຣັບເອເມເຣັສ ໃນເດືອນພຶດສະພາປີ 2019 ພວກນາຍພົນທະຫານ ໄດ້ໃຫ້ການອະນຸມັດຕໍ່ຈີນເພື່ອສ້າງທາງລົດໄຟເຊືີ່ອມຕໍ່ລະຫວ່າງທ່າກຳປັ່ນຊູດານກັບລັດບລູນາຍອັນເປັນໂຄງການທີ່ມີມູນຄ່າ 3 ພັນລ້ານໂດລາ ນັກວິເຄາະການາບເຊື່ອວ່າ ຂໍ້ຕົກລົງຂອງຣັດເຊຍ ເພື່ອສ້າງຖານທັບເຮືອ ແມ່ນຮ່ອງຮອຍຂອງການແຂ່ງຂັນລະຫວ່າງຣັດເຊຍກັບຈີນ ເພື່ອການມີອິດທິພົນຢູ່ໃນອາຟຣິີກາ ໃນຂະນະດຽວກັນ ທັດສະນະຄວາມເຫັນຂອງສະຫະລັດ ກ່ຽວກັບເລື້ອງຖານທັບເຮືອ ຂອງຣັດເຊຍນັ້ນແມ່ນຍັງບໍ່ທັນເປັນທີ່ຈະແຈ້ງ ໃນເດືອນແລ້ວນີ້ ສະຫະລັດໄດ້ຕົກລົງທີ່ຈະລຶບຊື່ຊູດານຈາກບັນຊີປະເທດໃຫ້ການສະໜັບສະນຸນພວກກໍ່ການຮ້າຍ ຊຶ່ງເປັນບາດກ້າວທີ່ອາດອຳນວຍໃຫ້ຊູດານ ດຶງເອົາພວກນັກລົງທຶນຈາກຕ່າງປະເທດ ແລະໄດ້ຮັບການກູຸ້ຢືມເງິນຈາກສະຖາບັນການເງິນຕ່າງໆ ເຊັ່ນທະນາຄານໂລກເປັນຕົ້ນ Majdi Kanab, Analyst: Cameron Hudson, Senior Fellow at the Atlantic Council: